Villalangua

Villalangua ye un lugar aragonés d'o municipio d'as Penyas de Riglos, en a comarca de Plana de Uesca y provincia de Uesca.

A suya población ye de 21 habitants (2009).

 Cheografía 
Villalangua ye situato a 636 metros d'altaria sobre o livel d'a mar, a o piet d'a sierra de Santo Domingo y a o canto d'o río Asabón, afluent d'o río Galligo; ye amanata a l'entibo de Santa María d'a Penya.

 Historia 
Seguntes Agustín Ubieto Arteta, a primer cita d'o lugar ye de 970/994, recullita en a edición por su chermano Antonio Ubieto Arteta d'o Cartulario de Sant Juan de la Penya, I, en Textos Medievales, 6 (Valencia, 1962), y documenta as variants Villalonga, Vilalonga, Villa Longa, Villa Longua, Villaluenga y Bilangua. Ubieto Arteta, Agustín: Toponimia aragonesa medieval, Valencia, 1972, pachina 202.

Villalangua perteneixeba a o Monesterio de Sant Chuan d'a Penya.

 Demografía 

 Molimentos 
 Ilesia de Sant Miguel Arcánchel de Villalangua, una ilesia adedicada a Sant Miguel Arcánchel, que ye la ilesia parroquial d'o lugar. Parroquias del Arciprestazgo de Jaca-Berdún en o sitio web d'a Diocesi de Chaca.

 Referencias 

Categoría:Lugars d'as Penyas de Riglos
Categoría:Localidaz d'a diocesi de Chaca en a Plana de Uesca